અા સંજોગોમાં સરકારી મિલકતોના લાખો રૂપિયાના ટેક્સ બાકી છે. રેલવે, બીએસઅેનએલ, ઇન્કમટેક્સ, હાઈકોર્ટ, સેલ્સટેક્સ જેવી શહેરમાં અસંખ્ય રાજ્ય અને કેન્દ્રની માલિકીની મિલકતો છે. અા મિલકતોની યાદી તૈયાર કરીને સત્તાધીશો તેમના પરની ધોંસ વધારી શકે છે, પરંતુ ટીસીઅેસનું ટેક્સ મોડ્યુલ હજુ પણ ખામીયુક્ત છે! બીજી તરફ નીચલી કમિટીઅોનું ચેરમેનપદ મેળવવા જબરદસ્ત રાજકારણ ચાલતું હોઈ રેવન્યુ કમિટી (ટેક્સ)ના ચેરમેનનું પદ ખાલી પડ્યું છે! સરવાળે, સરકારી મિલકતોની યાદી મ્યુનિ. તંત્ર તૈયાર કરી શકતું નથી!